Съобщение за инвестиционно предложение за възобновяване на дейността на свинеферма с местоположение поземлен имот с идентификатор 47336.8.351 по кадастралната карта и кадастралните регистри на град Мартен, община Русе 
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

            Внесеното от възложителя - “СВИНЕКОМПЛЕКС - ГОЛЯМО ВРАНОВО - ИНВЕСТ” АД инвестиционно предложение за възобновяване на дейността на свинеферма с местоположение поземлен имот с идентификатор 47336.8.351 по кадастралната карта и кадастралните регистри на град Мартен, попада в обхвата на Приложение № 2 към чл. 93, ал. 1, т. 1 и т. 2 на Закона за опазване на околната среда /ЗООС/, т. 1 „Селско, горско и водно стопанство“, буква д) – Интензивно животновъдство (инвестиционни предложения, невключени в приложение № 1). В тази връзка и на основание чл. 93, ал. 1, т. 1 на ЗООС, ИП в неговата цялост подлежи на процедура за преценяване на необходимостта от извършване на оценка на въздействието върху околната среда /ОВОС/. Съгласно чл. 82, ал. 3 от Закона, когато за осъществяване на ИП трябва да се развият и други, свързани с основния предмет на оценка, спомагателни или поддържащи дейности, те също се включват в изискващата се оценка, независимо дали самостоятелно попадат в обхвата на приложения № 1 или 2 на Закона. Ако спомагателните или поддържащите дейности самостоятелно като ИП са предмет на ОВОС, всички оценки се съвместяват, като се провежда една обединена процедура.

           Имотът представлява земеделска територия, с начин на трайно ползване - „За животновъден комплекс“. Намерението е да се отглеждат чистопородни животни Източнобалканска свиня – 10 бр. мъжки и женски свине и около 200 бр. приплоди.

           Съгласно Удостоверение № 22/06.04.2020 г., издадено от Главния архитект на Община Русе, на площадката има 5 селскостопански сгради, които са построени преди 2001 г., без наличие на строителни книжа. Същите представляват търпим строеж по смисъла на §127, ал. 1 от ПРЗ на Закона за устройство на територията и не подлежат на забрана за ползване в съществуващия си вид.
Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. В съответствие с чл. 31, ал. 4 на Закона за биологичното разнообразие, оценката за съвместимост ще се извърши чрез процедурата за преценяване на необходимостта от извършване на ОВОС.
Възложителят е уведомен за действията, които трябва да предприеме, с писмо на РИОСВ – Русе с изх. № АО-4909-2/09.10.2024 г. Копие на писмото е изпратено до ОБЩИНА РУСЕ, КМЕТСТВО ГРАД МАРТЕН и ОДБХ - РУСЕ. 
